Šlikių pilkapynas

Šlikių pilkapynas (valstybės saugomas kultūros paminklas: unikalus kodas - 16200, senas vertybės kodas - A409P, senas kultūros paminklų sąrašo Nr. AV2031) – pilkapiai šiauriniame Klaipėdos rajono savivaldybės teritorijos pakraštyje, Šlikių kaime (Kretingalės seniūnija), 0,39 km į vakarus nuo kelio , Tenžės dešiniajame krante. 

 Vieta  
Tai slėnyje stūksanti, iš vakarų ir šiaurės pusių upės vagos juosiama pakiluma, apaugusi mišku. Joje, apie 95 m ilgio šiaurės - pietų kryptimi ir 54 m pločio plote matosi 4 pilkapių sampilai, kurių skersmuo 7–9 m, aukštis iki 0,4 m.  

Teritorijos plotas – 0,28 ha.

Tyrimai
1985 m. išaiškino, 1986 m. 2 suardytus pilkapius ištyrė Ignas Jablonskis.

Pirmas pilkapis buvęs 9 m skersmens, su 3 koncentriniais akmenų vainikais. Jame rasti 4 sudegintų mirusiųjų kapai, iš kurių 3 buvo urnose, o 1 – duobėje. Antras pilkapis 7 m skersmens, su išlikusiu 1 koncentriniu akmenų vainiku. Viduje buvę vainikai ir kapai sunaikinti kasant pilkapio sampile duobes. Ties pagrindu aptiktas titnago skaldinėlis ir akmens nuoskalų. 

Pilkapynas datuojamas III–II a. pr. m. e.Ignas Jablonskis. Šlikių pilkapiai // Archeologiniai tyrinėjimai Lietuvoje 1986 ir 1987 metais. - Vilnius, 1988. - P. 49–50

1993 m. paskelbtas vietinės reikšmės archeologijos paminklu (AV2031),Lietuvos Respublikos istorijos ir kultūros paminklų sąrašas. - Vilnius, 1993. - P.76 1997 m. įrašytas į nekilnojamųjų kultūros vertybių registro archeologinių vietų sąrašą (A409), 1998 m. paskelbtas kultūros paminklu (A409P), 2005 m. pripažintas valstybės saugomu kultūros paminklu.Kultūros vertybių registras: Šlikių pilkapynas, Klaipėdos r. sav. 

Šaltiniai

Kategorija:Klaipėdos rajono paveldas
Kategorija:Lietuvos pilkapiai